CELEX: 62021CN0436
Language: et
Date: 2021-07-15 00:00:00
Title: Kohtuasi C-436/21: Eelotsusetaotlus, mille on esitanud Bundesgerichtshof (Saksamaa) 15. juulil 2021 – flightright GmbH versus American Airlines, Inc.

8.11.2021   
            
            
               ET
            
            
               Euroopa Liidu Teataja
            
            
               C 452/6
            
         
      Eelotsusetaotlus, mille on esitanud Bundesgerichtshof (Saksamaa) 15. juulil 2021 – flightright GmbH versus American Airlines, Inc.
      (Kohtuasi C-436/21)
      (2021/C 452/06)
      Kohtumenetluse keel: saksa
      
         Eelotsusetaotluse esitanud kohus
      
      Bundesgerichtshof
      
         Põhikohtuasja pooled
      
      
         Hageja: flightright GmbH
      
         Kostja: American Airlines, Inc.
      
         Eelotsuse küsimused
      
      
                  1.
               
               
                  Kas vahetute ümberistumistega lennud määruse nr 261/2004 (1) artikli 2 punkti h tähenduses esinevad juba siis, kui reisibüroo paneb eri lennuettevõtjate lennud kokku üheks lennuveoks, väljastab reisijale selle eest koguhinnaga arve ning annab välja ühtse elektroonilise pileti, või on selleks vajalik ka eriomane õiguslik suhe tegutsevate lennuettevõtjate vahel?
               
            
                  2.
               
               
                  Juhul kui vajalik on eriomane õiguslik suhe tegutsevate lennuettevõtjate vahel:
                  Kas on piisav, kui esimeses küsimuses kirjeldatud liiki broneeringus on kokku pandud kaks teineteisele järgnevat lendu, mida teostab sama lennuettevõtja?
               
            
                  3.
               
               
                  Juhul kui teisele küsimusele vastatakse jaatavalt:
                  Kas 21. juuni 1999. aasta Euroopa Ühenduse ja Šveitsi Konföderatsiooni vahelise õhutranspordialase kokkuleppe (2) artiklit 2 ning ühenduse/Šveitsi õhutranspordi ühiskomitee 18. oktoobri 2006. aasta otsusega nr 1/2006 (3) kokkuleppe lisasse lisatud viidet määrusele nr 261/2004 tuleb tõlgendada nii, et kõnealune määrus on kohaldatav ka reisijatele, kes alustavad Šveitsi territooriumil asuvast lennujaamast lendu kolmandasse riiki?
               
            
         (1)  Euroopa Parlamendi ja nõukogu 11. veebruari 2004. aasta määrus (EÜ) nr 261/2004, millega kehtestatakse ühiseeskirjad reisijatele lennureisist mahajätmise korral ning lendude tühistamise või pikaajalise hilinemise eest antava hüvitise ja abi kohta ning tunnistatakse kehtetuks määrus (EMÜ) nr 295/91 (EÜT 2004, L 46, lk 1; ELT eriväljaanne 07/08, lk 10).
      
         (2)  EÜT 2002, L 114, lk 73; ELT eriväljaanne 11/41, lk 94.
      
         (3)  Ühenduse/Šveitsi õhutranspordi ühiskomitee 18. oktoobri 2006. aasta otsus nr 1/2006, millega muudetakse Euroopa Ühenduse ja Šveitsi Konföderatsiooni vahelise õhutranspordilepingu lisa (ELT 2006, L 298, lk 23).